OzLabs/hebrew-wiki-articles huggingface dataset:
מבצע ראשית האור

מבצע ראשית האור היה מבצע של שירות הביטחון הכללי בשילוב צה"ל במהלך הלחימה ברצועת עזה במלחמת חרבות ברזל להחזרתה של התצפיתנית טוראית אורי מגידיש משבי חמאס ברצועת עזה לישראל.

מגידיש היא החטופה הראשונה ששוחררה בדרך זו על ידי כוחות צה"ל ושב"כ בעודה בחיים. לפניה שוחררו ארבע חטופות, שתיים מהן לאור מצבן הבריאותי ושתיים נוספות כ"מחווה הומניטרית", לטענת חמאס. חטופים אחרים שוחררו על פי הסכם ההפוגה במלחמת חרבות ברזל, שבמסגרתו שחררה ישראל אסירים ביטחוניים בתמורה לשחרור חטופים. שני חטופים אחרים, פרננדו סימון מרמן ולואיס הר, חולצו ב-12 בפברואר 2024 על ידי שב"כ וימ"מ במבצע יד זהב. ב-8 ביוני 2024 חולצו במסגרת מבצע ארנון ארבעה חטופים חיים נוספים.

== החטיפה ==

אורי מגידיש, בת 18 מקריית גת, שירתה כתצפיתנית במוצב נחל עוז על גבול רצועת עזה. היא נחטפה לעזה במהלך קרב מוצב נחל עוז במתקפת הפתע על ישראל יחד עם תצפיתניות אחרות שהופרדו ממנה והיא הוחזקה בנפרד על ידי אנשי חמאס מכוח הנוח'בה.

== החילוץ ==
ב-28 באוקטובר 2023, הצליחו אנשי היחידה המבצעית של שב״כ בשיתוף אמ״ן לאתר את המבנה שבו מוחזקת אורי והניעו מבצע לחילוצה. הרמטכ"ל הרצי הלוי וראש השב"כ רונן בר הסכימו ש"נדלק חלון הזדמנויות יקר" לחילוצה, ובאישור ראש הממשלה נשלחה היחידה המבצעית של השב"כ לחלצה. בזמן החילוץ, הצליחו הלוחמים הישראלים להרוג או לפצוע את שומריה מכוח הנוח'בה מבלי שמגידיש ולוחמי השב"כ נפגעו. במהלך המבצע נותק הקשר לכמה דקות בין החיילים לחפ"ק ניהול המבצע.

מיד לאחר שחרורה, הועברה מגידיש למרכז הרפואי האוניברסיטאי סורוקה, ובהמשך לחקירת שב"כ, שנמשכה 12 שעות. גורמי ביטחון מסרו שבחקירתה היא מסרה מידע רב. לאחר מכן חזרה למשפחתה. השב"כ וצה"ל הורו למגידיש שלא להתראיין והציבו לצידה קצינה שתשגיח על כך.

== לאחר החילוץ ==
בפברואר חזרה מגידיש, לבקשתה, לפעילות בשירותה הצבאי.<ref></ref> 

לרגל יום העצמאות ה-76, השיאה משואה בטקס הדלקת המשואות<ref></ref>.

== ראו גם ==
* מבצע יד זהב
* מבצע ארנון
* חילוץ פרחאן קאדי

== קישורים חיצוניים ==
* 
* טקס הדלקת המשואות 2024: [https://govextra.gov.il/masuot76/masuot76/home/hope/ משואת התקווה], באתר מערך הדיגיטל הלאומי

== הערות שוליים ==

קטגוריה:מלחמת חרבות ברזל: קרבות
ר
קטגוריה:שירות הביטחון הכללי
קטגוריה:שביית אזרחי ישראל וחיילי צה"ל
קטגוריה:החטיפה לרצועת עזה במלחמת חרבות ברזל
ראשית האור
הילד הנוסע בזמן

הילד הנוסע בזמן (באנגלית: Time Kid) הוא סרט אקשן והרפתקאות מונפש טלוויזיוני אמריקאי, אשר מבוסס על הרומן "מכונת הזמן" מאת הרברט ג'ורג' ולס שיצא לאור בשנת 1895. הסרט בוים על ידי וויל מאוגניוט, נכתב על ידי מארק אדוארד אדנס ומיכאל אדנס והופק על ידי מרשה גודמן. חברת ההפקה של הסרט היא DIC Entertainment, כאשר הוא השלישי בסדרת הסרטים "DIC Movie Toons" בהפקתה.

הסרט שודר לראשונה בארצות הברית בערוץ ניקלודיאון ב-20 באוקטובר 2002, כאשר ב-8 במרץ של אותה שנה יצא לאקרנים הסרט "מכונת הזמן" שמבוסס גם הוא על הרומן. בישראל הסרט הופץ לראשונה בשנת 2014 בדיבוב לעברית. אורך הסרט הוא כ-73 דקות, ושפת המקור שלו היא אנגלית.

== תקציר העלילה ==
עלילת הסרט מבוססת על הרומן "מכונת הזמן" מאת הרברט ג'ורג' ולס שיצא לאור בשנת 1895. הנרי, אביו המדען של טום, המום מצער על אובדן אשתו. על מנת להחזיר אותה לחיים, הוא מנסה באמצעות מכונת זמן לנסוע לעתיד כדי למצוא תרופה אותה הוא ייקח לעבר ותמנע את מות אשתו. כשהנרי לא חוזר להווה, בנו טום יוצא למסע בזמן על מנת להחזיר אותו הביתה, לאמריקה של 1902.

== מדבבים ==
הדיבוב המקורי בוים על ידי פאם קרטר. הדיבוב העברי בוים על ידי טליה ברקאי, והופק על ידי יעל אללוף ודן שצברג.
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|טום ספנדר
|מיכאל מונרו היוורד
|דור סרוגו
|-
|לירה
|אמריקה יאנג
|טליה ברקאי
|-
|זורוג
|ג'ון קודרה
|גדי לוי
|-
|הנרי ספנדר
|ג'רי לונג
| rowspan="2" |עמי מנדלמן
|-
|מר ספנדר
|ג'ון לי
|-
|הארני
|ספנסר ויליאמס
| rowspan="2" |ג'ן פריימן
|-
|בראל
|נילס האלנד
|-
|בריטני
|הילרי וויליאמס
|אורלי תגר
|-
|רוז
|קים קרלסון
|אורלי קטן
|-
|בוטומלי
|ארון וילהופט
|אלון שר
|-
|פוטס
|טרוויס האו
|דן שצברג
|-
|לומנים
|ג'ון דיטריק
|עינת אזולאי
|}

== ביקורות ==
בריאן קוסטלו כתב באתר "Common Sense Media" שהסרט הוא "הרפתקת מסע בזמן מלאת אקשן עם קצת לחימה".

== קישורים חיצוניים ==

* 

== הערות שוליים ==

קטגוריה:סרטים אמריקאיים מבוססי ספרים
קטגוריה:סרטי הנפשה אמריקאיים
קטגוריה:סרטי הרפתקאות אמריקאיים
קטגוריה:סרטי פעולה אמריקאיים
קטגוריה:סרטי טלוויזיה אמריקאיים
קטגוריה:סרטי 2002
קטגוריה:סרטים באנגלית
קטגוריה:סרטי מסע בזמן
קנאן יילדיז

קנאן יילדיז (בטורקית ובגרמנית: Kenan Yıldız; נולד ב-4 במאי 2005 ברגנסבורג שבגרמניה) הוא כדורגלן טורקי-גרמני המשחק בעמדת החלוץ בקבוצת יובנטוס מהסרייה א' ובנבחרת טורקיה.

== קריירת מועדונים ==
יילדיז גדל במחלקות הנוער של סאלם רגנסבורג, יאן רגנסבורג, באיירן מינכן ויובנטוס. בשנת 2022 החל לשחק בקבוצת המילואים של יובנטוס. ב-20 באוגוסט 2023 ערך את הופעת הבכורה שלו בקבוצה הראשונה של המועדון, בניצחון 3-0 על אודינזה במסגרת המחזור הראשון בסרייה א' לעונת 2023/2024.

== קריירה בינלאומית ==
ב-12 באוקטובר 2023 ערך יילדיז את הופעת הבכורה שלו בנבחרת טורקיה, בניצחון 1-0 על נבחרת קרואטיה במסגרת מוקדמות יורו 2024. נכלל בסגל נבחרת טורקיה ליורו 2024.<ref></ref>

== קישורים חיצוניים ==

==הערות שוליים==

קטגוריה:כדורגלנים טורקים
קטגוריה:חלוצי כדורגל טורקים
קטגוריה:כדורגלנים גרמנים
קטגוריה:חלוצי כדורגל גרמנים
קטגוריה:כדורגלני באיירן מינכן
קטגוריה:כדורגלני יובנטוס
קטגוריה:כדורגלני נבחרת טורקיה
קטגוריה:כדורגלני יורו 2024 
קטגוריה:טורקים שנולדו ב-2005
קטגוריה:גרמנים שנולדו ב-2005
המכשף: הסירנות מהמעמקים

המכשף: הסירנות מהמעמקים (באנגלית: The Witcher: Sirens of the Deep) הוא הוא סרט פנטזיה אפל מונפש אמריקאי שהופק על ידי לורן שמידט היסריך עבור שירות הזרמת המדיה "נטפליקס" ועלילתו מתרחשת במהלך עונתה הראשונה של הסדרה "המכשף".

הסרט עתיד לעלות לשירות בשלהי שנת 2024.

==תקציר העלילה==
לאחר שגראלט מריוויה, צייד מפלצות אשר עבר מוטציות שונות שהקנו לו יכולות על-אנושיות, נשכר לחקור סדרה של התקפות בכפר השוכן על חוף הים ומוצא את עצמו נמשך לסכסוך בן מאות-שנים בין תושבי הכפר לבני הים, הוא נאלץ לסמוך על סיועם של חבריו – ותיקים וחדשים – על מנת לפתור את התעלומה לפני שהעוינות בין שתי הממלכות תסלים למלחמה כוללת.

==צוות המדבבים==
* דאג קוקל – גראלט מריוויה
* ג'ואי בייטי – יסקיאר
* אניה צ'אלוטרה – ינפר מוונגרברג
* כריסטינה רן – אסי דייבן

==הפקה==
===פיתוח===
בספטמבר 2021, במהלך אירוע ה של שירות הזרמת המדיה "נטפליקס", הוכרז לראשונה על פיתוחו של סרט אנימה עלילתי שני לאחר פיתוחו והפצתו של הסרט "המכשף: סיוטו של הזאב". בחודשים שלאחר מכן, הצהיר המפיק טומק בגינסקי כי עלילת הסרט תתבסס ישירות על נובלה של אנדז'יי ספקובסקי שנכתבה במסגרת סדרת "המכשף", בניגוד לכתיבת עלילה מקורית על בסיס אירועים שנרמזו עליהם על ידי ספקובסקי לאורך הסדרה. בנובמבר 2023, עם חשיפת הקדימון הראשון לסרט, נחשף כי עלילת הסרט תתבסס על הנובלה "קורבן קטן" מתוך "חרב הגורל" וכי על עבודות הפיתוח וההנפשה הופקדו אולפני ההנפשה הדרום-קוריאניות "סטודיו מיר", "Platige Image" ו-"Hivemind" – שעבדו בעבר על הסרט "סיוטו של הזאב".

===ליהוק===
בנובמבר 2023, נמסר כי את דמותו של גראלט מריוויה ידבב דאג קוקל, אותו דיבב בעבר בסדרת משחקי המחשב "The Witcher"; לאחר שהנרי קאביל, שגילם את דמותו למשך שלוש עונותיה הראשונות של סדרת הטלוויזיה, פרש עקב אי-הסכמות על פיתוח הדמות ועלילת הסדרה. בנוסף, נמסר כי ג'ואי בייטי ואניה צ'אלוטרה ישובו לדבב את דמויותיהם של יסקיאר וינפר מוונגרברג, ועל הצטרפותה של כריסטינה רן הצטרפה לצוות המדבבים.

==קישורים חיצוניים==

==הערות שוליים==

קטגוריה:סרטי הנפשה אמריקאיים
קטגוריה:סרטי פנטזיה אמריקאיים
קטגוריה:סרטים מבוססי ספרים
קטגוריה:סרטי אנימציה של נטפליקס
For Us

"For Us" (בעברית: "בשבילנו") הוא שיר של הזמר הדרום קוריאני V מ-BTS מתוך אלבום הבכורה שלו Layover. הוא פורסם ב-8 בספטמבר 2023 דרך חברת התקליטים ביג היט מיוזיק. השיר נכתב על ידי פריקיניד, הופק על ידי מונרו והלחן הוא של שניהם. זהו השיר היחיד מתוך האלבום שכולו בשפה האנגלית. ל-"For Us" צורף וידאו קליפ הכולל ומייקינג אוף מהקליפים של "Love Me Again", "Rainy Days", "Slow Dancing" ו-"Blue" והוא בסגנון .

== מיקומי שיא ==

== קישורים חיצוניים ==

קטגוריה:שירי 2023
קטגוריה:שירים באנגלית
דורימון (דמות)

דורימון (ביפנית: ドラえもん; הגייה: "דוֹרָאֶמוֹן") היא דמות בדיונית בזיכיון המאנגה והאנימה היפני המצליח דורימון אשר נוצר במקור על ידי צמד האמנים הירושי פוג'ימוטו ומוטו אביקו. דורימון הוא חתול רובוטי אנתרומורפי ללא אוזניים מהמאה ה-22 אשר חוזר בזמן להווה על מנת לסייע לילד בן 10 בשם נוביטה.

דמותו של דורימון לאחת הדמויות האיקוניות והאהובות ביותר בתרבות הפופולרית היפנית והיא אף מונתה ב-2008 ל"שגריר האנימה" הראשון של יפן על ידי משרד החוץ היפני.<ref></ref><ref></ref>

== מראה ומאפיינים ==
דורימון הוא רובוט-חתול אנתרומורפי כחול עם עיניים גדולות ועגולות, אף אדום, ללא אוזניים, ועם פעמון קטן אשר תלוי על צווארו. לדורימון כיס מיוחד על בטנו שממנו הוא מסוגל להוציא כמות אינסופית של גאדג'טים עתידניים אשר מסייעים לנוביטה להתגבר על אתגרים שונים בחיי היומיום.

המאכל האהוב ביותר על דורימון הוא [[דוראיאקי]]
המאכל האהוב ביותר על דורימון הוא דוראיאקי, אשר היינו סוג של ממתק יפני המורכב משתי חביתיות קטנות שמכילות מילוי מתוק.

העיצוב של הדמות השתנתה לאורך השנים. בהתחלה היה לו זנב כחול, בטן לבנה, וכפות ידיים ורגליים בצבע וורוד. בהתחלה היה לו גם גוף גדול בהרבה ביחס לראשו. בהמשך הוא צויר עם גוף קטן יותר, ידיים ורגליים לבנות וזנב אדום - המראה המזוהה ביותר איתו כיום.

בעלילת הסרט הקצר מ-1995 "2112: לידתו של דורימון" מוסבר שהצבע המקורי של דורימון היה צהוב, והיה לו קול גבוה יותר, אך לאחר שעכבר רובוט במאה ה-22 כרסם את אוזניו הוא היה מדוכא במיוחד ובעקבות כך הצבע הצהוב שלו התחלף בצבע כחול ווקולו השתנה. בעקבות אותו האירוע הוא פיתח פחד עז מעכברים. בדיחה חוזרת ונשנית בסדרה היא שדורימון מתרגז לעיתים קרובות כאשר אנשים מניחים בטעות שהוא דביבון משום שאין לו אוזניים.

== תפקיד בסדרה ==
דורימון נשלח מהמאה ה-22 שנשלח חזרה בזמן על ידי נער צעיר בשם סוואשי נובי על מנת שיסייע לנכד של הנכד שלו, נוביטה נובי, על מנת שצאצאיו של נוביטה יוכלו ליהנות מעתיד טוב יותר. דורימון גר בביתו של נוביטה.

== השפעה תרבותית ==
דמותו של דורימון זכתה לפופולריות עצומה ביפן ומחוץ ליפן לאורך השנים. הדמות הפכה לאייקון תרבותי ביפן והיא נמצאת בשימוש נרחב על מוצרים רבים. בנוסף, ההצלחה של סדרת המאנגה הובילה לכך שלאורך השנים הדמות הופיעה גם באלפי פרקים של סדרות טלוויזיה מונפשות, בעשרות סרטים, ובמשחקי וידאו.

== מדבבים ==
=== מדבבים יפניים ===
המדבבים היפניים העיקריים של הדמות לאורך השנים היו קוסי טומיטה (1973–1974, 1976), נובויו אויאמה (1979–2005), ווואסבי מיזוטה (2005–הווה).

=== מדבבים אמריקאיים ===
* א.ג'יי. הנדרסון (1985–1996)
* הוסאן ליונג (2002–2003)
* מונה מרשל (2014–הווה)

=== מדבבים ישראליים ===
בעברית הגר ריש דיבבה בעבר את הדמות ובהווה אור אזולאי מדבבת את הדמות.

== קישורים חיצוניים ==

* (ביפנית)
* (ביפנית)
* [http://www.tv-asahi.co.jp/doraemon/ הדף הרשמי של דורימון באתר Asahi TV] (ביפנית)

==הערות שוליים==

קטגוריה:חתולים בדיוניים
קטגוריה:דורימון
חס ושלום

חס ושלום הוא ביטוי מתקופת האמוראים המביע הסתייגות ודחיה או פחד מתיאור או ממצב שהוזכרו. משמעות הביטוי דומה למשמעות של "ה' ישמור", שנאמר כיום בתגובה להאשמה חמורה או לאזכור פורענות כלשהי.

בלשנים הציעו סברות שונות לגבי מקור המילה "חס". לפי סברה אחת, בה תמכו חוקר הלשון ארנסט קליין ומשה בר-אשר, המילה נגזרת מהשורש חו"ס, במובן הגנה ורחמים. לפי יצחק גלוסקא מקורה בשורש חו"ס במשמעות שונה, "הרחקת הרע והשלילה". חנוך יהודה קוהוט טען שהמילה קרובה ל"ח'ס" בערבית, שמשמעותו דבר בזוי שכולם מתרחקים ממנו.

קיים בלבול בין הביטוי "חס ושלום" לביטוי הדומה "חס וחלילה". בדפוסי התלמוד והמדרש שבהם מופיע הביטוי "חס וחלילה", הסיבה היא פתיחה שגויה של ראשי התיבות ח"ו. בלשון חז"ל, הן בגמרא והן במדרשים (חוץ ממדרש אגדה), מופיע רק "חס ושלום", והביטוי "חס וחלילה" לא מופיע כלל. חוקרים הציעו שהביטוי "חס וחלילה" נוצר בהשפעת היידיש או הערבית.

==מקורות==
על הפסוק , כתב רש"י 

.

.

==קישורים חיצוניים==

* 
* [https://www.ykr.org.il/question/12575/ מה הפירוש של הביטוי "חס ושלום"] באתר ישיבת כסא רחמים
* 

==הערות שוליים==

קטגוריה:ניבים וביטויים חז"ליים
קטגוריה:פולקלור יהודי
אצלך כמו תמיד

"אצלך כמו תמיד" הוא שיר של צמד הזמרים הישראלי "סילבן ויאיר", שביצע אותו בפסטיבל הזמר והפזמון 1973. יאיר קלינגר כתב והלחין את השיר.

== רקע ==
ב־1971 הגיעו (בנפרד) יאיר קלינגר וסילבן מרגי לצרפת. קלינגר הגיע לחודש של הופעות עם להקת המחול "כרמון", אך החודש הפך ל־11 שנים, שבהן למד הלחנת סרטים, ובהמשך החל לכתוב מוזיקה לחבורת הזמר "הקומפניון דה לה שנסון" ולזמרת ריקה זראי. סילבן מרגי הגיע לצרפת במטרה ליצור בה ולנסות להצליח, וגם הוא הזדמן לריקה זראי. למפיק של זראי, שהכיר את שניהם בערך באותו הזמן, היה רעיון: קלינגר ומרגי יעבדו כצמד עם ריקה זראי וגם ינסו לפתח קריירה עצמאית. הצמד, שנקרא "סילבן ויאיר" הופיע עם ריקה זראי בסיבובי ההופעות שלה. במקביל החלה זיקה של הצמד לישראל, שהתבטאה בין השאר בשליחת לחנים ושירים של קלינגר לפסטיבל הזמר והפזמון, שהתקיים במוצאי יום העצמאות והיה באותן שנים האירוע המוזיקלי החשוב והמרכזי בישראל.

== על השיר ==
השיר הראשון ששלח קלינגר לפסטיבל ויוּעד לביצוע הצמד היה "אצלך כמו תמיד". קלינגר כתב והלחין את השיר לפסטיבל הזמר והפזמון ה־25 למדינת ישראל, שחל בתשל"ג (1973). לכבוד חצי יובל למדינה הפסטיבל עמד בסימן ציונות ואהבת המדינה והארץ, וכותבי השירים נדרשו לכתוב שירים בהשראת הנושאים האלה. גם ב"אצלך כמו תמיד", שהתקבל לתחרות, התמה הייתה אהבת המדינה והארץ.

קלינגר סיפר שאת הלחנים שלו הוא יצר לפעמים תוך כדי שהוא מלווה את עצמו בזמרה של מעין ג'יבריש, דבר שעזר לו להלחין. מדי פעם מן הג'יבריש הזה צץ לו רעיון למשפט שממנו הוא המשיך ופיתח גם מילים לשיר. המשפט שעלה לו בשיר הזה היה "אצלך כמו תמיד", וסביבו בנה את השיר.

ברבות השנים פסטיבל תשל"ג נזכר כאחד הפסטיבלים הגדולים, עם שירים רבים שהתפרסמו ועמדו במבחן הזמן.

== מצעדי פזמונים ==
במצעדי הפזמונים העבריים לסיכום שנת תשל"ג, שהתקיימו בספטמבר 1973 (ארבעה חודשים אחרי הפסטיבל) הצליח ביותר "שיר בבוקר בבוקר" של שלמה ארצי, שדורג גבוה מאוד בקול ישראל ובגלי צה"ל. הצליחו גם "ליל חניה", "אצלך כמו תמיד" ו"יעלה יבוא".

"אצלך כמו תמיד" ערך את הופעת הבכורה שלו במצעד הפזמונים השבועי של הגל הקל ב־21 במאי 1973. הוא צעד 13 שבועות עד 27 באוגוסט 1973, אז יצא מהמצעד. בשיאו הגיע למקום הראשון ב־30 ביולי 1973.

במצעד השנתי של התחנה לשנת תשל"ג השיר הגיע למקום ה־15. גם במצעד השנתי של גלי צה"ל הגיע השיר למקום ה־15.

=== מיקומי שיא ===

== קישורים חיצוניים ==

* [https://youtu.be/eu02skK5Jh8?si=3q63PbUGEhxPqCWO "אצלך כמו תמיד" בביצוע "סילבן ויאיר" בפסטיבל הזמר והפזמון תשל"ג – 1973 (איכות נמוכה)], באתר יוטיוב

== ביאורים ==

== הערות שוליים ==

קטגוריה:שירי 1973
קטגוריה:סינגלים מ-1973
קטגוריה:שירי פסטיבל הזמר והפזמון 1973
קטגוריה:שירים בעברית
קטגוריה:שירים שהולחנו על ידי יאיר קלינגר
קטגוריה:סינגלים שהגיעו למקום הראשון בישראל
מצנח רחיפה ממונע

שני מצנחי רחיפה ממונעים בטיסה
קנאגאווה ביפן, 2022]]
מצנח רחיפה ממונע הוא סוג של אווירון זעיר ממדים בו הטייס לובש את הפראמוטור על הגב אשר מספק דחף למצנח הרחיפה. ניתן להמריא גם כאשר אין רוחות, ומאזור מישורי, על ידי הטייס בלבד, ללא צורך בסיוע מאנשים אחרים.

== תיאור ==
במדינות רבות, כולל בארצות הברית, מצנחי רחיפה ממונעים מוסדרים באופן מינימלי ולא נחוץ רישיון כלשהו על מנת לטוס באמצעותם. היתרונות הגדולים ביותר של מצנחי הרחיפה הממונעים הם היכולת לטוס בבטחה בגובה נמוך ובמהירות איטית יחסית, התחושה שהטייס נמצא באוויר הפתוח, הציוד המינימלי, עלויות התחזוקה, והניידות.<ref></ref>

מצנחי רחיפה ממונעים טסים בדרך כלל במהירות שבין 24 ל-80 קמ"ש בגבהים של עד 5,500 מטרים מעל פני הקרקע, או אף יותר אם יש לכך היתר.<ref></ref> בשל המהירות האיטית יחסית של מצנחי הרחיפה הממונעים מסוכן לטוס איתם כאשר יש רוחות חזקות או במערבולת אוויר, במיוחד אם מדובר בטייסים חסרי ניסיון.

את הפראמוטור, אשר שוקל בין 20 ל-41 ק"ג, חובש הטייס במהלך ההמראה. לאחר שריצה קצרה (בדרך כלל מספיק לרוץ 3 מטרים) מצנח הרחיפה מרים את הפראמוטור ואת הטייס הרתום אליו מהקרקע. לאחר ההמראה, הטייס מתיישב בתוך המושב שמחובר לפראמוטור. ניתן לשלוט בפראמוטור באמצעות מתגי בלם ובאמצעות מצערת ידנית שמשפיעה על מהירות המנוע והמדחף.

== שימושים ==
מצנחי הרחיפה הממונעים משמשים בדרך כלל לבילוי אישי, למעט מספר מקרים חריגים.

=== שימוש צבאי ===
לאורך השנים היו מקרים בהם נעשה שימוש במצנחי רחיפה ממונעים ליישום מטרות צבאיות. הגדוד הלבנוני המוטס השתמש במצנחי רחיפה ממונעים ב-2008. צבא ארצות הברית והצבא המצרי השתמשו במשך שנים רבות במצנחי רחיפה ממונעים מסוג Paramotor Inc FX series .<ref></ref>

ב-7 באוקטובר 2023, במסגרת מתקפת הפתע של ארגון החמאס על ישראל, מחבלים של ארגון חמאס השתמשו במצנחי רחיפה ממונעים על מנת לחדור לדרום ישראל, וחלקם השתמשו בהם על מנת לבצע את הטבח במסיבת הטבע ליד רעים.<ref></ref>

=== שימוש אזרחי ===
משום שניתן להשתמש בהם רק כאשר תנאי מזג האוויר מאפשרים זאת, מצנחי הרחיפה הממונעים אינם מהווים חלופה אמינה עבור רוב השימושים התעופתיים.

לאורך השנים נעשה שימוש במצנחי רחיפה ממונעים גם לצורך חיפוש והצלה, לצורך רעיית בעלי חיים, ולצורך צילום, אך ראוי לציין שהתקנות הקיימות ברוב מדינות העולם מגבילות שימוש במצנחי רחיפה ממונעים לצורך פעילויות מסחריות.

== גלריה ==
<gallery mode="packed">
Image:ForwardLabeledWeb.jpg|המראה באמצעות מצנח רחיפה ממונע
</gallery>

<gallery mode="packed">
File:Aliparamotor.jpg|נחיתה באמצעות מצנח רחיפה ממונע
The run for the flight (9371924690).jpg|הריצה לקראת ההמראה
Wadi_Rum_Paraglider,_Jordan.jpg|טיסה באמצעות מצנח רחיפה ממונע מעל לואדי רם שבירדן
Paramotor Caldetes 06-06-07 006 (cropped).jpg|פראמוטור
</gallery>

== ראו גם ==
* גלישה אווירית
* תרמיל ריחוף
* מצנח ממונע גלגלי

== קישורים חיצוניים ==

==הערות שוליים==

קטגוריה:צניחה
ברוך כהנא (רב)

הרב ד"ר ברוך כהנא (נולד בז' בשבט ה'תשי"ט) הוא רב ישראלי, משפטן, חוקר הלכה ומשפט עברי, חבר במכון הלכה ברורה, מחבר ספרים בנושאי המשפט העברי ועורך ספרות תורנית.

== ביוגרפיה ==
כהנא נולד לרב מאיר כהנא ולרבנית ליבי. למד בישיבת ירושלים לצעירים ובישיבת מרכז הרב. בעל תואר דוקטור במשפטים מטעם האוניברסיטה העברית. נושא מחקרו היה "המחילה במשפט העברי", בהנחיית פרופ' ברכיהו ליפשיץ. ככהן, פעיל בהכנות לעבודה במקדש בבית המקדש השלישי.

===יצירתו התורנית===
משמש כחוקר ומבקר במכון הלכה ברורה, והשתתף בעריכת "תלמוד בבלי עם הלכה ברורה". מחבר מפתחות למספר רב של ספרים תורניים. חיבר את ה"מפתח לפירושים על משנה תורה לרמב"ם" לצד הרבנים אליהו שלמה רענן ויעקב בלום, שאחרי שנדפס בשתי מהדורות, בשנת תשנ"ב ובשנת תשנ"ה, פורסם בהרחבה רבה באתר האינטרנט של מכון הלכה ברורה, ובו יותר מחצי מיליון הפניות. כן חיבר את "מעלות ארץ ישראל בהלכה ובאגדה". השתתף גם בעריכת אגרות הראי"ה כרכים ד-ו וביאורי הרצי"ה לפרקי אבות. כן ערך מפתח לפירושים על אגדות התלמוד, שנאספו מתוך יותר מאלפיים ספרים, ואף הוא פורסם באתר האינטרנט של מכון הלכה ברורה.

====מחקר המשפט העברי====
הספרים שהוציא לאור במסגרת הסדרה חוק לישראל "ספריית המשפט העברי" שעורך פרופ' נחום רקובר, הם חיבורים מקיפים הכוללים פרטי הלכה ודעות פוסקים רבות, המוצגות בהשוואה לחקיקה בישראל, ומציעות אלטרנטיבה הלכתית לחקיקה:
* ספרו שומרים עוסק בהלכות השומרים (שומר חינם, שומר שכר, שוכר ושואל: כיצד נוצרת השמירה, רוחב האחריות של השומרים השונים, שומר שמסר לשומר, כיצד מסתיימת השמירה, ועוד).
* ספרו ערבות עוסק במהות הערבות, אחריות הערב כאחריות משנית, ריבוי ערבים, זכות הערב לחזור אל החייב, ערב בעד ערב ועוד. פרופ' יעקב מירון כתב על הספר כי הוא נקודת ציון בדרכו של המשפט במדינת ישראל, בכך שיש בו ביטוי מעשי לשאיפת ההתאמה לצדק של נביאי ישראל המוזכרת במגילת העצמאות, ולקביעה בחוק של מורשת המשפט העברי בחוק יסודות המשפט.
* מחקר נוסף במסגרת זו עוסק במתנה ומחילה במשפט העברי. המחקר עדיין לא יצא לאור, אך מהדורות ראשוניות שלו פורסמו באינטרנט.
ספריו צוטטו בפסיקות של בתי המשפט בישראל.

== חיים אישיים ==
נשוי לד"ר ניצה כהנא, חוקרת ביולוגיה וגנטיקה מהאוניברסיטה העברית. גיסו הוא הרב אורי שרקי.

אביו הרב מאיר כהנא, אחיו בנימין זאב כהנא, גיסתו טליה כהנא, בן דודו הרב הלל ליברמן, ואחיינו שלום שרקי נרצחו בפיגועי טרור. דודו הוא הרב נחמן כהנא. אחיינים נוספים הם העיתונאי יאיר שרקי והבלוגר מאיר אטינגר.

==קישורים חיצוניים==
* 
* 
* [https://www.youtube.com/watch?v=m7ZbsyOggiw מה החשיבות הגדולה של משפט על פי התורה?], שיעור באתר יוטיוב

==הערות שוליים==

קטגוריה:בוגרי ישיבת מרכז הרב
קטגוריה:בוגרי ישיבת ירושלים לצעירים
קטגוריה:חוקרי משפט עברי
ברוך
קטגוריה:מכון הלכה ברורה
קטגוריה:בעלי תואר דוקטור מהאוניברסיטה העברית בירושלים
קטגוריה:קריית משה: רבנים
קטגוריה:יתומי פעולות האיבה
קטגוריה:ישראלים שנולדו ב-1959
גבי אגיון

גבי (גבריאלה) אגיון (3 במרץ 1921 – 27 בספטמבר 2014) הייתה מעצבת אופנה יהודייה שהקימה בפריז את מותג האופנה הצרפתי קלואה.

== ביוגרפיה ==
אגיון נולדה באלכסנדריה למשפחה יהודייה, אביה ניהל מפעל לטבק. בגיל 19 נישאה לריימונד אגיון, וב-1945 עברו בני הזוג להתגורר בפריז. הם החזיקו בהשקפות סוציאליסטית והיו מעורים בחיי הבוהמה בעיר והתרועעו, בין היתר, עם הסופרים לואי אראגון וטריסטן צארה ועם הצייר פבלו פיקאסו.

בהמשך נכנסה אגיון לתחום האופנה והעניקה למותג החדש את השם "קלואה", על שם ידידתה. המותג זכה מיד להצלחה עצומה.<ref></ref> החזון שלה היה לעצב בגדים נשיים ואלגנטיים, תוך שימוש בבדים יוקרתיים ואיכותיים מאוד.<ref></ref> ב-1966 מינתה אגיון את קארל לאגרפלד למעצב ראשי בקלואה, ובין לקוחותיהם באותה תקופה נמנו ג'קי קנדי, בריג'יט בארדו, מריה קאלאס וגרייס קלי. ב־1971 פתחה "קלואה" את הבוטיק הראשון בפריז.

אגיון מכרה את חלקה בחברה לתאגיד דנהיל ב-1985, ונותרה מעורבת בתעשייה עד למותה בגיל 93. בדצמבר 2023 קיבלה את מדליית לגיון הכבוד היוקרתית בפריז.

בנובמבר 2023 ערך המוזיאון היהודי של ניו יורק תערוכה המציגה את דגמיה של אגיון בקלואה.<ref></ref>

== הערות שוליים ==

קטגוריה:מעצבי אופנה צרפתים
קטגוריה:מעצבות אופנה צרפתיות
קטגוריה:נשות עסקים צרפתיות
קטגוריה:יזמות צרפתיות
קטגוריה:מקבלי אות לגיון הכבוד
קטגוריה:מותגי אופנה עילית
קטגוריה:צרפתיות שנולדו ב-1921
קטגוריה:צרפתיות שנפטרו ב-2014
מטריצה אנטי-סימטרית

במתמטיקה, במיוחד באלגברה ליניארית, מטריצה אנטי-סימטרית (באנגלית: Anti-Symmetric Matrix או Skew-Symmetric Matrix) היא מטריצה ריבועית שהשחלוף שלה שווה לשלילה שלה. כלומר, הוא מקיים את התנאי:

במונחי הרכיבים של המטריצה, אם <math display="inline">a_{ij}</math> מציין את הערך בשורה ה־<math display="inline">i</math> ובעמודה ה־<math display="inline">j</math>, אז תנאי האנטי-סימטריות שווה ערך ל־

== תכונות ==
* אוסף המטריצות האנטי-סימטריות הוא מרחב וקטורי. בפרט, הסכום של שתי מטריצות אנטי סימטריות הוא מטריצה אנטי סימטרית, וכל כפולה בסקלר של מטריצה אנטי סימטרית היא מטריצה אנטי סימטרית.
* כאשר השדה ממאפיין שונה מ-2:
** הממד של מרחב המטריצות האנטי סימטריות הוא <math>n(n-1)/2</math>.
** הרכיבים באלכסון הראשי של מטריצה אנטי סימטרית הם כולם אפס, ובפרט העקבה שלה שווה לאפס.
* הערכים העצמיים של מטריצה ממשית אנטי-סימטרית הם מספרים מרוכבים טהורים (כלומר, כפולות ממשיות של היחידה המרוכבת i).
* בפרט, אם <math display="inline">A</math> היא מטריצה אנטי סימטרית ממשית <math display="inline">I + A</math> היא מטריצה הפיכה, כאשר <math display="inline">I</math> היא מטריצת היחידה.
* אם <math display="inline">A</math> היא מטריצה אנטי סימטרית <math display="inline">A^2</math> היא מטריצה סימטרית שלילית (negative indefinite).
* מעל שדה ממאפיין 2, אין הבדל בין מטריצות אנטי-סימטריות למטריצות סימטריות.

== שימושים ==

=== מכפלה וקטורית ===
ניתן להשתמש במטריצות אנטי סימטריות של שלוש על שלוש כדי לייצג פעולת מכפלה וקטורית ככפל מטריצות. בהינתן וקטורים <math display="inline">\mathbf{a} = \left(a_1\ a_2\ a_3\right)^\top</math> ו-<math display="inline">\mathbf{b} = \left(b_1\ b_2\ b_3\right)^\top</math>, מוגדרת המטריצה:

: <math>[\mathbf{a}]_{\times} = \begin{bmatrix}
 \,\,0 & \!-a_3 & \,\,\,a_2 \\
 \,\,\,a_3 & 0 & \!-a_1 \\
 \!-a_2 & \,\,a_1 & \,\,0
\end{bmatrix}</math>

ניתן לכתוב את פעולת המכפלה הווקטורית בתור

: <math>\mathbf{a}\times\mathbf{b} = [\mathbf{a}]_{\times}\mathbf{b}</math>

ניתן לאמת זאת בקלות על ידי חישוב שני הצדדים של המשוואה הקודמת והשוואה של כל רכיב תואם של התוצאות.

=== הגדרת מטריצת סיבוב ===
בהינתן <math>\vec{\phi}</math>, וקטור סיבוב, מטריצת הסיבוב <math>R</math> המתאימה תהיה:<ref></ref>

<math>R = e^{ -[\phi]_x}</math>

== הכללות ==
ערך זה עוסק במטריצות שהן אנטי-סימטריות ביחס לפעולת השחלוף. באופן דומה מגדירים איברים אנטי-סימטריים ביחס לאינוולוציה הסימפלקטית של מטריצות, או לכל אינוולוציה אחרת.

== ראו גם==
* מטריצה סימטרית

== לקריאה נוספת ==
* 
* 

== קישורים חיצוניים ==
*
* 
* 
* [http://www.netlib.org/toms/530 Fortran] [http://jblevins.org/mirror/amiller/toms530.f90 Fortran90]
* 

== הערות שוליים ==

קטגוריה:מטריצות
קטגוריה:אלגברה ליניארית
ג'נטה

ג'נטה (בהינדי: जनता) היא מפלגה פוליטית הודית שהייתה מפלגת השלטון בין 1977 ל-1980.

== היסטוריה ==
מפלגת ג'נטה הוקמה ב-18 בינואר 1977, מיד לאחר ביטול מצב החירום בהודו וההכרזה על קיום בחירות. המפלגה היוותה איחוד של ארבעה מפלגות אופוזיציה מנהיגיהן נכלאו במהלך מצב החירום. המפלגות היו הקונגרס (O) (מתנגדי אינדירה גנדי ב, בהרטיה ג'אנה סנג (קודמתה של בהרטיה ג'נטה סנג), המפלגה הסוציאליסטית ובהרטיה לוק דאל .

בבחירות שהתקיימו במרץ 1977, ניצחה המפלגה כשהיא מציגה רוב של 295 חברי הלוק סבהה מתוך 542, לצד מספר של מושבים למפלגות שתמכו במפלגה ללא חברות בה. הקואליציה בראשות הג'נטה ניצחה בבחירות, ושלושה מועמדים בולטים ביקשו להתמנות לראשות הממשלה מטעמה: מורארג'י דסאי, צ'אראן סינג וג'גג'יואן ראם. ג'בפרש נאריאן , שנחשב למנהיג הרוחני של התנועה, בחר בדסאי, כראש הממשלה, וסינג וראם היו לשרים בממשלה.

במהלך ימי הממשלה, נוצר עימות בין המרכיבים השמאליים של המפלגה, שדרשו שחברי המפלגה ימנעו מקיום קשר עם ראשטריה סוויאמסווק סאנג, בו ראו "נאמנות כפולה" למפלגה ולבהרטיה ג'אנה סנג. ביולי 1979 החליטה המפלגה על נטישת קשריה עם הראשטריה, ובמרץ 1980 הטילה הוועדה הפרלמנטרית של הג'נטה איסור על השתתפות חברי המפלגה בפעילות יום יומית של הראשטריה, חרף התנגדות מנהיגי קבוצת הג'נטה סנג במפלגה.

ב-28 ביולי 1979 התפוררה ממשלת מורארג'י דסאי, ונשיא הודו נילאם סנג'יווה רדי השביע את צ'אראן סינג לראש הממשלה מטעם המפלגה, על סמך הבטחת הקונגרס הלאומי ההודי בראשות אינדירה גנדי לתמוך בממשלתו מבחוץ. ב-21 באוגוסט התפטר סינג מראשות הממשלה, שלאחר הודעת מפלגת הקונגרס על משיכת תמיכתה בו על רקע סירובו להורות על סגירת חקירות נגד אינדירה גנדי לא היה בכוחו להציג רוב. עם תבוסת ממשלת צ'אראן סינג בהצעת אי-אמון בתוך חודש לכהונת ממשלתו ביקש ראם לנסות את כוחו בהרכבת ממשלה, אך רדי הורה על קיום בחירות חדשות.

בבחירות הכלליות ב-1980 היה ג'גג'יואן ראם מועמד מפלגת ג'נטה לראשות הממשלה, אך המפלגה זכתה ב-31 מושבים בלבד.

לקראת הבחירות הכלליות בהודו ב-1984 ברית פוליטית עם מספר מפלגות קטנות, בהם הקונגרס ההודי (סוציאליסטים) בראשות שארד פאוור.

ב-1988 העביר צ'אראן סינג את ראשות המפלגה לאג'יט סינג ,. באוקטובר 1988 הודיעה אג'יט סינג על התאחדות המלגה עם ג'נטה דאל בראשות ו. פ. סינג. מספר חברים בולטים, בהם ה. ד. דווה גאודה, הודיעו על התנגדותם לאיחוד והמפלגה המשיכה להתקיים.

המפלגה פעלה במשך מספר שנים, והחבר האחרון מטעמה בלוק סבהה נבחר בבחירות ללוק סבהה ב-1998.

== תוצאות בחירות ==
{| class="wikitable"
!colspan="4"| הלוק סבהה
|-
! שנה
! מושבים
! שינוי
! אחוזים
|-
| 1977
| 
| 295 
| 41.32%
|-
| 1980
|
| 264 
| 18.97%
|-
| 1984
|
| 21 
| 6.89%
|-
| 1989
| 
| 10 
|1.01%
|-
| 1991
|
| 5 
| 3.37%
|-
| 1996
| 
|5 
|0.19%
|-
| 1998
|
| 1 
| 0.12%
|-
| 1999
|
|1 
|0.05%
|-
| 2004
|
|
|0.13%
|}

== לקריאה נוספת ==
* 

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:הודו: מפלגות היסטוריות
קטגוריה:מפלגות שהוקמו ב-1977
קללת אבן העקרב הירוקה

קללת אבן העקרב הירוקה (באנגלית: The Curse of the Jade Scorpion) הוא סרט קולנוע קומדיית פשע אמריקאי משנת 2001 בכתיבה ובימוי של וודי אלן, עם וודי אלן והלן האנט בתפקידים הראשיים.

הסיפור הוא על חוקר בחברת ביטוח שהופנט על ידי נוכל בעזרת אבן ירקן (Jade) בצורת עקרב כדי שיגנוב למענו תכשיטים וכסף. העלילה מתרחשת בניו יורק בשנת 1940.

בפסקול המוזיקה מופיעה נעימת בשוק הפרסי באלתורים שונים.

==תקציר העלילה==
C.W בריגס (וודי אלן) הוא חוקר מצליח בחברת הביטוח נורת' קוסט. מנהל החברה, כריס מגרגור (דן אקרויד), מינה לאחרונה את בטי אן פיצג'רלד (הלן האנט) לאחראית על ארגון הסדר במשרד ובתפקידה זה היא בריב ממושך עם בריגס, ושניהם אינם סובלים זו את זה. כריס ובטי מקיימים יחסים אינטימיים והיא לוחצת עליו להתגרש.

לג'ורג' בונד (וולאס שון) אחד מהעובדים במשרד יש יום הולדת 50 והם חוגגים זאת במסעדת "קשת". בריגס שהוא גרוש, מגיע לשם עם אחת המזכירות, ג'יל (אליזבת ברקלי).

במקום יש הופעה של המהפנט וולטן (דייוויד אוגדן סטירס). הוא מזמין לבמה את בריגס ובטי ומהפנט אותם בעזרת אבן ירקן שמעוצבת כעקרב. הוא גורם להם להיות נשואים טריים מאוהבים לקול צהלת הקהל. הוא נותן להם גם "מילות הפעלה" - "קונסטנטינופול" לבריגס ו"מדגסקר" לבטי.

בבית מקבל בריגס הוראה דרך "קונסטנטינופול" לגנוב תכשיטים מאחוזת קנסינגטון. למחרת הוא "חוקר" את המקרה ונפגש עם לורה קנסינגטון (שרליז ת'רון) ש"נדלקת" עליו ועל סיפוריו הבלשיים. למחרת מוצא בריגס את לורה קנסינגטון מחכה לו בדירתו. היא יפה ותמירה ומתכוננת לשכב אתו במיטה אלא שבריגס מקבל שוב טלפון מוולטן עם מילת ההפעלה "קונסטנטינופול" והוראה לגנוב שוב תכשיטים יקרים מביתה של לורה. בריגס עוזב אותה והולך מהופנט לביתה, יודע איך לפתוח את השער והיכן התכשיטים.

בחברה מתחילים בחקירה וכל הממצאים מורים על בריגס כאשם בגניבה - טביעות אצבעות, שערות ועוד אך הוא אינו זוכר דבר. הוא נאסר ונאזק, אך לורה משחררת אותו והוא מוצא מקלט בדירתה של בטי כי שם לא יחפשו אותו.

בלילה מתקשר וולטן לבטי ומפעיל אותה במילה "מדגסקר" כדי שתגנוב למענו תכשיטים אצל לקוח של החברה. גם כאן נחשד בריגס בשוד, אבל כשהוא משוחח במשרד עם אל (בריאן מרקינסון) וג'ורג' מסתבר שהוא מופעל על ידי וולטן בעזרת המילה "קונסטנטינופול". ג'ורג' משחרר אותו מההיפנוט והם ממהרים לוולטן, מוצאים את בטי שעומדת למסור לו את השלל, מזעיקים משטרה וג'ורג' משחרר אותה מההיפנוט.

כריס מתגרש מאשתו והוא עומד לטוס עם בטי לפריז. בריגס פולט לעומתה "מדגסקר" והיא מבטלת את הטיסה והולכת מרצונה עם בריגס. ג'ורג' נותן לו במתנה את אבן העקרב הירוקה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|וודי אלן
|C.W בריגס
|
|-
|הלן האנט
|בטי אן פיצג'רלד
|
|-
|דן אקרויד
|כריס מגרודר
|מנהל
|-
|שרליז ת'רון
|לורה קנסינגטון
|
|-
|וולאס שון
|ג'ורג' בונד
|פקיד
|-
|אליזבת' ברקלי
|ג'יל
|מזכירה
|-
|דייוויד אוגדן סטירס
|וולטן
|מהפנט
|-
|בריאן מרקינסון
|אל
|פקיד
|}

==קישורים חיצוניים==
* 

*[https://www.youtube.com/watch?v=_XQ_jlkWP7Y קדימון לקללת אבן העקרב הירוקה], באתר יוטיוב
*[https://www.edb.co.il/blog/archives/22825 קללת אבן הערב הירוקה], באתר אידיבי
*[https://www.youtube.com/watch?v=BUIPWTEQiJs&t=1s וודי אלן ושרליז ת'רון], באתר יוטיוב
*[https://www.youtube.com/watch?v=BOoRrFix_hs קטעים מהסרט עם נעימת "בשוק הפרסי"], באתר יוטיוב

קטגוריה:סרטי 2001
קטגוריה:סרטים אמריקאיים
קטגוריה:סרטים באנגלית
קטגוריה:סרטי קומדיית פשע
קטגוריה:סרטי וודי אלן
קטגוריה:דרימוורקס: סרטים
קטגוריה:סרטי בלשים
בורנקאס

בּוּרֶנְקַאס (בהולנדית: Boerenkaas) שפירושו "גבינת חקלאים" או "גבינת משק" היא גבינה הולנדית, שרובה עשויה בעבודת יד מחלב גולמי, כלומר לא מפוסטר. החלב עשוי להיות מפרות, עיזים, כבשים או תאו. לפחות מחצית ממנו חייבת להיות מהחווה שבה מייצרים את הגבינה. הגבינה עשויה להכיל גם כמון או זרעים אחרים, עשבי תיבול ותבלינים. השם מוגן כהתמחות מסורתית מובטחת (TSG) על ידי האיחוד האירופי מאז 2007.

== תקנות ==
השם 'Boerenkaas' הוא כאמור שם מוגן. כל גבינה המיוצרת בתוך האיחוד האירופי על פי התקנות האלה שנקבעו על ידי הנציבות האירופית יכולה להימכר בתור Boerenkaas. גבינה הנושאת את הסימן 'KB' מאושרת כמקור הולנדי.

הסוגים העיקריים של הגבינה הם:
* Goudse Boerenkaas, מאזור חאודה,
* Edammer Boerenkaas, מאזור אדאם
* Leidse Boerenkaas, מאזור ליידן

גרסאות אחרות של הגבינה כוללות:
* מחלב עיזים
* מחלב כבשים
* מחלב תאו

== תהליך הייצור ==
לאחר שהחלב הטרי הלא מפוסטר חומם ל-29 מעלות צלזיוס, מוסף אנזים הגבינה. לאחר כחצי שעה, חותכים את החלב המוקרש לגרגרים עדינים (בגודל של אפונה), ומסירים חלק ממי הגבינה. לאחר מכן מוסיפים מים חמים (פעמיים לחלב פרה, כאשר החלב המוקרש מחומם תחילה ל-33 מעלות ורבע שעה לאחר מכן ל-36 מעלות). חלב עיזים מחומם לרוב ל-36 מעלות בבת אחת. לאחר חצי שעה של ערבוב איטי מאוד, יוצקים את התערובת המוקרשת לתוך התבניות ולאחר רבע שעה של מנוחה, התערובת נלחצת היטב (במכבש). את הגבינה משאירים לנוח והופכים אותה כדי לנקז את עודפי הנוזלים.<ref name="qualigeo"></ref>

לאחר מכן מוציאים את הגבינה הטרייה מהתבנית, הופכים אותה והיא מסומנת בסימון, לוחצים אותה שוב והופכים אותה מספר פעמים. לאחר הכבישה מפזרים על הגבינה מלח והיא גם נטבלת בתמלחת בין יום לבין 6 ימים, תלוי במשקל הגבינה. לבסוף משאירים את הגבינות להתיישנות בחדר ההבשלה, שם הופכים אותן מספר פעמים עד שהן מגיעות לדרגת הבשלה הרצויה.
== קישורים חיצוניים ==

* [https://web.archive.org/web/20131016032526/http://www.boerenkaas.nl/ Website over boerenkaas]
* [http://www.boerenkaas.org Website Stichting Kwaliteitszorg Boerderijzuivelproducten]
*[https://defirmakaas.nl/alles-over-boerenkaas/ De leukste weetjes over boerenkaas]
== הערות שוליים ==

קטגוריה:גבינות הולנדיות
קטגוריה:גבינות קשות
שיר השירים זוטא

שיר השירים זוטא הוא מדרש על שיר השירים. מכונה בפי פרשני המקרא הקדמונים "מדרש שיר השירים", או "אגדת שיר השירים". המדרש שרד בכתב היד דה רוסי מס' 541, בפארמה, שהתגלה על ידי שניאור זלמן שכטר ושלמה בובר. כתב היד כולל (בין השאר) מדרשים על ארבע מתוך חמש המגילות: שיר השירים, רות, איכה, וקהלת. בובר פרסם את המדרשים תחת הכותרת "מדרש זוטא", כדי להבדיל בינם לבין "מדרש רבה". עותק נוסף של המדרש ששרד נמצא בספריית בית המדרש לרבנים באמריקה כתב יד מספר 5043.

==מאפיינים==
מדרש זה מציע פרשנות על המגילה כולה. חלק מהפסוקים נדרשים בהרחבה ואילו אחרים בקצרה, לפעמים רק מילה אחת נדונה. מדרש זוטא כולל מקבילות מועטות למדרש שיר השירים רבה ועומד בפני עצמו, כלומר אין מדובר בקיצור למדרש רבה. האגדות על משיח בפסוקים ה', ב' ו-ו' אפשר שמקורם בפרקי דרבי אליעזר; שמו של רבי אליעזר (או אלעזר) המובא בחלק על שיר השירים ה' ו-ב', וכן התחזית המשיחית המיוחסת שם לשמעון בן שטח, תומכים בהנחה זו. מדרש זוטא מסתמך על פרטים מהחיבורים הבאים: תלמוד בבלי, פסיקתא רבתי, מדרש רבה, מכילתא דרבי ישמעאל ואבות דרבי נתן.

בובר מניח שמדרש זה קוצר על ידי המעתיקים, שכן ר' הלל בן אליקים, בפירושו לספרי, מביא בשם "מדרש שיר השירים" קטע שאינו מצוי לא ברבה ולא בזוטא. גם הקטע המובא ממדרש שיר השירים מאת מנחם ציוני נמצא במדרש זה. שכטר טוען שלמשורר בן המאה ה-10 שלמה הבבלי היה המדרש הזה לפניו, ושזר ממנו כמה קטעים לתוך פיוטיו. משמקבל את התיאוריה הזו, שכטר חושב שהיא חוברה לא יאוחר מאמצע המאה ה-10; הוא גם מצביע על דמיון למדרשים המשיחיים והאסכטולוגיים השונים בהוצאת אהרן ילניק, ובפרט לפרק ר' יאשיהו, וקובע כי מדרש זה עשוי להיות מתחילת המאה ה-9.

==שימוש מאוחר==
שיר השירים זוטא מצוטט לרוב בילקוט שמעוני וילקוט המכירי. ילקוט שמעוני השתמש בו כבסיס לפירושו לשיר השירים, אך גם מצטט אותו בפירוש לספרי מקרא אחרים. בילקוט שמעוני, השם "פסיקתא רבתי" משמש לשיר השירים רבה, ואילו זוטא מכונה תמיד "מדרש שיר השירים". יכול להיות שמחבר ילקוט שמעוני החיל שם זה על רבה משום ששתי היצירות כרוכות יחדיו; מצד שני, התרחשות השם עשויה להיות עקב טעות של המעתיק. בילקוט המכירי מצוטט שיר השירים זוטא 19 פעמים בשם "הגדת שיר השירים" על ישעיהו בלבד.

הוא מצוטט גם על ידי מחברים אחרים: יהודה בן ברזילי הברצלוני מצטט אותו (תחת השם "אגדת שיר השירים") ביחס לשבעים השמות המספידים שנתן אלוהים לעם ישראל. רבי משה בן נחמן מצטט אותו כ"מדרש שיר השירים"; כך גם תלמידו (המורה?) עזריאל, בפירוש שיר השירים המיוחס בדרך כלל לרמב"ן עצמו. אברהם בן הרמב"ם קורא לזה "אגדת שיר השירים"; רבי מנחם רקנאטי מצטט את אותו קטע שצוטט על ידי יהודה בן ברזילי.

בנוסף, קטעים ממדרש זה מצויים במדרש לקח טוב של טוביה בן אליעזר ו"משל הקדמוני" של יצחק אבן סהולה אף על פי שאין אלו מזכירים את שמו של המדרש הזה, שניאור זלמן שכטר מניח שהם כנראה השתמשו בפירושים קדומים, בין היתר בשיר השירים זוטא.

==הערות שוליים==

קטגוריה:מדרשי אגדה
קטגוריה:שיר השירים
נבחרת ג'מייקה בכדורגל נשים

נבחרת ג'מייקה בכדורגל נשים מייצגת את ג'מייקה בתחרויות כדורגל נשים בינלאומיות ומנוהלת על ידי התאחדות הכדורגל של ג'מייקה. 

משחקה הראשון של הנבחרת נערך ב-1991 במסגרת גביע הזהב הראשון, ובו היא הפסידה 1-0 למארחת האיטי. באליפות זו היא הפסידה בכל שלושת משחקיה והודחה בשלב הבתים. רק 15 שנים לאחר מכן, היא ניצחה בפעם הראשונה במסגרת גביע הזהב - 0-2 במשחק הסיבוב הראשון מול פנמה.

ב-2019, העפילה ג'מייקה בפעם הראשונה בתולדותיה לגביע העולם של פיפ"א, לאחר שסיימה במקום השלישי בגביע הזהב ששימש כטורניר המוקדמות. בגביע העולם, היא שובצה לבית אחד עם אוסטרליה, איטליה וברזיל, הפסידה בכל שלושת משחקיה והודחה בסיום שלב זה. 

ארבע שנים אחר כך הנבחרת עלתה בשנית לגביע העולם, והפעם צלחה את שלב הבתים לאחר שצברה 5 נקודות. בשמינית הגמר היא נוצחה 1-0 על ידי נבחרת קולומביה והודחה מהטורניר. 

==כל גביעי העולם==
*1991 עד 1995 - לא העפילה
*1999 - לא נכנסה
*2003 עד 2007 - לא העפילה
*2011 - לא נכנסה
*2015 - לא העפילה
*2019 - שלב הבתים
*2023 - שמינית גמר

==כל גביעי הזהב של CONCACAF==
*1991 - שלב הבתים
*1993 - לא נכנסה
*1994 - מקום חמישי
*1998 עד 2000 - לא נכנסה
*2002 - שלב הבתים
*2006 - מקום רביעי
*2010 - לא נכנסה
*2014 - שלב הבתים
*2018 עד 2022 - 20x20px מקום שלישי

== קישורים חיצוניים ==
* 

== הערות שוליים ==

ג'מייקה
קטגוריה:ג'מייקה: כדורגל
רוברט סטרן

רוברט ארתור סטרן (באנגלית: Robert Arthur Stern; פברואר 1962 – 21 באוגוסט 2024) היה פילוסוף יהודי-בריטי, פרופסור לפילוסופיה באוניברסיטת שפילד.<ref name=":0"></ref> הוא ידוע בעבודתו בנושא ההיסטוריה של הפילוסופיה, ובמיוחד כחוקרם של גאורג וילהלם פרידריך הגל ועמנואל קאנט. המחקר האחרון שלו התמקד באתיקה של הפילוסוף הדני נוד איילר לגסטרופ .

== ביוגרפיה ==
סטרן גדל בקהילה היהודית בנוריץ' אנגליה.<ref name=":0" /> הוריו היו חברים פעילים בקהילה, והוא חונך ללכת לבית הכנסת באופן קבוע, וחגג בר מצווה בגיל 13, אך בהדרגה הפך לאתאיסט.<ref name=":0" /> בקיץ 1980, לפני שהחל את לימודיו האקדמיים, הוא התנדב במשך מספר שבועות בקיבוץ ליד אשקלון.<ref name=":0" />

סטרן סיים את לימודיו ב-St John's College של אוניברסיטת קיימברידג', ולאחר מכן הפך שם לעמית מחקר. הוא פרופסור באוניברסיטת שפילד משנת 2000, והיה ראש המחלקה לפילוסופיה בין השנים 2004–2008.<ref></ref>

היה בוועדת המערכת של כתב העת האירופי לפילוסופיה ,<ref name="European"></ref> והיה נשיא האגודה הבריטית לפילוסופיה .<ref name="About"></ref>

ב-2019 הוא נבחר לעמית באקדמיה הבריטית .<ref></ref>

== לקריאה נוספת ==
=== בתרגום לעברית ===
* [https://library.osu.edu/projects/hebrew-lexicon/99995-files/99995008/99995008-007/99995008-007-617-619.pdf רוברט סטרן], "סימפוזיון: מסביב למשולש – הגל, נצרות והגות עכשווית. מומחי הגל משיבים למיכל סגל", דחק, כרך ז', 2016. עמ' 617–619

===באנגלית===
==== ספרים ====
<div class="mw-content-ltr">
* 
* 
* 
* 
* 
* 
* 
</div>

==== מאמרים ====
<div class="mw-content-ltr">
* 
* 
* 
</div>

== קישורים חיצוניים ==
* [https://www.shef.ac.uk/philosophy/staff/profiles/sternr רוברט סטרן], באתר אוניברסיטת שפילד
* 

== הערות שוליים ==

קטגוריה:פילוסופים יהודים בריטים
קטגוריה:בעלי תואר דוקטור מאוניברסיטת קיימברידג'
קטגוריה:סגל אוניברסיטת שפילד
קטגוריה:בריטים שנולדו ב-1962
קטגוריה:בריטים שנפטרו ב-2024
ליידן (גבינה)

ליידן (בהולנדית: Leidse kaas), היא גבינה חצי קשה בטעם כמון וקימל (כרוויה תרבותית) המיוצרת בהולנד מחלב פרה.<ref></ref> היא מיוצרת הן במפעלים והן בחוות, באופן היסטורי באזור העיר ליידן.

Leidse kaas היא הסוג הנפוץ ביותר בהולנד של Komijnekaas - כלומר גבינה הכוללת כמון כמרכיב. הגבינה עגולה ושטוחה כמו גאודה; עם זאת, היא עשויה עם קצוות חדים בצד אחד ופחות עגולה. יש לה אחוזי שומן נמוכים של 30% עד 40% (מהחומר הייבש), וגלגל גבינה יכולה לשקול בין 3 ק"ג לבין 9 ק"ג.

== ייצור ==
במשקים ניתן להוסיף כ-5% חובצה לחלב, והוא מוספת עם אנזים הגבנה בטמפרטורה של 28 עד 30 מעלות צלזיוס. כ-30 דקות לאחר מכן, חותכים את גבינה הקרושה עם סכין רשת מיתרים כמו נבל, מערבבים ומחממים בערך ל-33 מעלות צלזיוס. באמצעות יציקת מי גבינה חמים. טובלים את הגבינה הקרושה נעטפת בבד ועוברת לישה. זרעי כמון מתווספים לחלק מהתערובת, ולאחר מכן מכניסים את הנתח לתוך חישוקים מרופדים בבד בשלוש שכבות, כאשר השכבה האמצעית מתובלת. סוחטים את הגבינה כשלוש שעות (במכבש), לאחר מכן עוברת תהליכים שונים: הופכים אותה ושוב לוחצים אותה במכבש שוב למשך לילה. היא יכולה להיות מומלחת עם מלח בישול יבש, או נטבלת באמבט של תמלחת. זה מבשילה במרתף קריר ולח. אם הקליפה הופכת קשה מדי, היא נשטפת במי גבינה או במים מלוחים.

== מוצא הגבינה ==
החוות בהולנד ייצרו באופן מסורתי חמאה עבור השווקים המקומיים. היה צריך לייצר חמאה מקומית מכיוון שהיא התקלקלה במהירות. כתוצאה מכך נוצר תוצר לוואי של חלב דל שומן למחצה (חלק דל שומן), שהוזן בדרך כלל לעגלים, מכיוון שהיה בעל ערך מוגבל. דרך נוספת הייתה להשתמש בחלב לייצר גבינה דלת שומן. גבינת דלת שומן יכולה להישמר טוב יותר מגבינת שמנת מלאה (כגון גאודה), במיוחד בטמפרטורות גבוהות יותר. חקלאים באזור ליד ליידן הוסיפו זרעי כמון ונהגו לצבוע את הגבינות שלהם באמצעות אנאטו, מה שנתן לגבינה את צבעה האדום.<ref>[http://www.boerenleidsekaas.nl/index-e.html Boeren Leidse kaas] . Retrieved on 2009-12-27.</ref>

גבינת ליידן המסורתית מתוצרת חוות במערב הולנד היא מוגנות בכינוי מקור מוגן של האיחוד האירופי ושל בריטניה בשם .<ref>[http://ec.europa.eu/agriculture/quality/door/registeredName.html?denominationId=140 Boeren-Leidse met sleutels]. Retrieved on 2009-12-27.</ref> התוספת "" (עם מפתחות) נובעת מהסמל של העיר ליידן, הנושא סט מפתחות.

ניתוח הרכב אופייני לגבינה הוא: לחות 40.6%, שומן 13.5% וחלבון, 37.3%.

== ראו גם ==
* רשימת גבינות
== קישורים חיצוניים ==

== הערות שוליים ==

קטגוריה:גבינות הולנדיות
קטגוריה:גבינות קשות
חטיבת דניאל

חטיבת דניאל (המכונה גם "החטיבה הדרומית" ו"חטיבה 6050") היא חטיבת חיל רגלים במילואים הפועלת תחת אוגדת יערה של פיקוד העורף.

לחטיבה ארבעה גדודי חי"ר: גדוד 419, גדוד 5032, גדוד 7109, וגדוד 5704. חיילי החטיבה שירתו בשירות סדיר בחטיבות החי"ר השונות בצה"ל. החטיבה נקראת דניאל על שם הילד דניאל טרגרמן שנהרג במבצע צוק איתן מפגיעת פצמ"ר<ref></ref><ref></ref>.

== מבנה והיסטוריה ==
החטיבה מורכבת מארבעה גדודי חי"ר, שטרם הקמת החטיבה היו מפוזרים תחת יחידות שונות. הגדודים היו מבוססים בעיקר על בוגרי חטיבות הנח"ל, כפיר ועוקץ והתמחו בעיקר בלוחמה בשטח בנוי<ref></ref>.

לאחר מבצע צוק איתן הגיעו בצה"ל למסקנה שאיום החדירה של מחבלי חמאס ממנהרות לתוך שטח ישראל מחייב מענה מבצעי, ועל כן הוחלט לייעד את הגדודים ללוחמה בשטח בנוי והגנה על אזרחי ישראל במקרה של חדירת מחבלים דרך המנהרות<ref></ref>.

לאחר בניית המכשול התת-קרקעי סביב רצועת עזה בשנים 2019–2020, הנחת היסוד במערכת הביטחון הייתה שאיום החדירה דרך מנהרות הוסר, או צומצם משמעותית. אך בשנת 2021, לאחר מבצע שומר החומות, הגיע הרמטכ"ל אביב כוכבי למסקנה שאיום פנימי של לוחמה בתוך שטח ישראל עדיין נשקף ועל כן הוחלט לאחד את הגדודים תחת חטיבה אחת וכך למעשה הוכרז על הקמתה.

== פעילות מבצעית ==
=== מלחמת חרבות ברזל ===
במלחמת חרבות ברזל, החטיבה הוקפצה לדרום הארץ והייתה חטיבת המילואים הראשונה בצה"ל שהוקפצה למלחמה<ref></ref>. אתר הכינוס המקורי של החטיבה היה בחניון רעים, אך בשל העובדה שעדיין התנהלו בו קרבות עזים, ולאור העובדה שלחיילי מילואים המגיעים מהבית אין נשק<ref></ref>, הוחלט לקרוא לחיילי החטיבה להתייצב בבסיס אורים, בו הייתה החטיבה הראשונה להצטייד ולהיפרס במקומות שיועדו לה. כח ראשוני של החטיבה הגיע לבסיס, טיפל בפצועים ובהרוגים, טיהר את המחנה ולאחר מכן ניהל את גיוס והצטיידות כלל החטיבה תוך מספר שעות מועט ביותר.

ביום השני למלחמה נהרג רס"ר [https://www.idf.il/%D7%A0%D7%95%D7%A4%D7%9C%D7%99%D7%9D/%D7%97%D7%9C%D7%9C%D7%99-%D7%94%D7%9E%D7%9C%D7%97%D7%9E%D7%94/%D7%AA%D7%95%D7%9E%D7%A8-%D7%93%D7%95%D7%9C%D7%91/ תומר דולב] חייל בחטיבה. בימים הראשונים של המלחמה ניהלו חיילי החטיבה יחד עם כוחות רבים נוספים של צה"ל מצוד אחר מחבלים שחדרו לשטח ישראל. לוחמים מגדוד 419 הרגו שני מחבלים שהגיעו סמוך לרהט ומחבל שהסתתר באחד הבתים בכפר עזה. כמו כן השתתפו לוחמי גדוד 7109 בקרב זיקים.

עם תחילת הכניסה הקרקעית של כוחות צה"ל לרצועת עזה, הצטרפו כוחות החטיבה לסיוע בלחימה במשימות שונות ובשיתוף פעולה עם כוחות לוחמים אחרים.

לחטיבה הצטרפו שלושה גדודים נוספים שהוכפפו תחתיה למשימת ההגנה בעוטף עזה.

החטיבה ביצעה פעולות רבות במהלך הלחימה, ובהן משימות הגנה על יישובי העוטף, איסוף מודיעין ושלל טכני, זיכוי וסריקת יישובים, איסוף גופות, איתור אחר נעדרים ולחימה בגזרות ברצועת עזה. גדוד 419 השתתף בתמרון בחאן יונס מעל הקרקע וכן פעל עם יחידות נוספות בלחימה בתת-הקרקע.

לאחר מספר חודשים שובצו חלק מגדודי החטיבה לתעסוקה מבצעית בגזרת אוגדת יהודה ושומרון.

== מפקדי החטיבה ==
{| class="wikitable"
|+
!שם
!תקופת כהונה
!הערות
|-
|שילה אדלר
|2021 - מכהן
|מפקד החטיבה במלחמת חרבות ברזל
|-
|}

== ראו גם ==
* חטיבת החי"ר הצפונית

== הערות שוליים ==

קטגוריה:פיקוד העורף
קטגוריה:חטיבות חי"ר במילואים בצה"ל
טלווין סינג

טלווין סינג (באנגלית: Talvin Singh; נולד ב-1970) הוא מוזיקאי, מפיק ומלחין אנגלי.<ref name=":0"></ref> בתור נגן טאבלה, הוא ידוע ביצירת מיזוג של מוזיקה הודית קלאסית ודראם אנד בייס. סינג נחשב בדרך כלל למעורב בתת-סוגת האלקטרוניקה בשם אסיאן אנדרגראונד (המחתרת האסייתית); הוא יוצר מוזיקה המאופיינת בצלילים אלקטרוניים בשילוב מוזיקת עולם.<ref name=":0" />

לאחר שיתוף פעולה עם סוזי והבנשיז ובביורק בתחילת שנות ה-90, סינג הוציא את אלבום הבכורה שלו Ok שזכה בפרס מרקיורי ב-1999.<ref></ref>

בשנת 2000 עבד עם הזמרת-יוצרת האמריקאית מדונה על השיר "Cyber-Raga", שנכלל כרצועות בונוס ביפן ואוסטרליה כחלק מאלבום האולפן השמיני שלה, Music.<ref></ref> בשנת 2023, עשרים-ושלוש שנים מיציאתו המקורית, הועלה השיר לרשתות הסטרימינג והיה זמין להורדה דיגיטלית.<ref></ref><ref></ref>

== פרסים ==
בשנת 2010, סינג זכה בפרס בטקס פרסי המוזיקה האסייתית של הממלכה המאוחדת (UK AMAs) על "המחויבות לסצנה המוזיקלית" שלו.<ref></ref> בהמשך, הוענק לו תואר OBE.<ref name=":0" />

== דיסקוגרפיה ==

== קישורים חיצוניים ==
* 

== הערות שוליים ==

קטגוריה:אנגלים ממוצא הודי
קטגוריה:תקליטנים בריטים
קטגוריה:רמיקסרים
קטגוריה:אמני מוזיקה אלקטרונית בריטים
קטגוריה:אמני איילנד רקורדס
קטגוריה:קצינים במסדר האימפריה הבריטית
קטגוריה:זוכי פרס מרקיורי
קטגוריה:אנגלים שנולדו ב-1970
מונטה פיטמן

מונטה לי פיטמן (באנגלית: Monte Lee Pittman; נולד ב-19 בנובמבר 1975) הוא מוזיקאי אמריקאי הפועל בלוס אנג'לס.<ref name=":0"></ref> הוא ידוע בעיקר כגיטריסט של מדונה ומנגן בלהקת ההבי מטאל האמריקאית פרונג . הוא עבד גם כאמן סולו והוציא שבעה אלבומי אולפן ומספר סינגלים.<ref name=":0" /> בשנת 2012 זכה בפרס האמנים במוזיקה בקטגוריית "אמן הסולו הטוב ביותר".<ref></ref>

ב-15 בנובמבר 2012 עוטר בפרס מטעם בקטגוריית "פרס להישג בקריירה – גיטריסט".<ref></ref>

== ביוגרפיה וקריירה ==
פיטמן נולד בלונגוויו, טקסס.<ref name=":0" /> הוא התחיל לנגן בגיטרה כנער, כשקיבל את הגיטרה הראשונה שלו בגיל 13. המורה שלו לגיטרה היה רוברט בראונינג. הוא גם למד לנגן בפסנתר מדלורס רודס בבית הספר למוזיקה מוסוניה בצפון הוליווד.<ref name=":1"></ref> ההשפעות המוזיקליות המוקדמות של פיטמן הגיעו מלהקות ואמנים כמו קיס, מטאליקה, סלייר, סטיב ואי, ג'ימי פייג', פנטרה, הביץ' בויז, פינק פלויד ורדיוהד.<ref name=":1" /> לאורך הקריירה שלו, עבד בעיקר עם מיירה מיינס, מדונה ופרונג והוציא שבעה אלבומי אולפן, ביניהם Better or Worse שזכה להצלחה.

הוא עבד פעמים רבות עם הזמרת-יוצרת האמריקאית מדונה. בשנת 2001 השתתף בעבודה על אלבום הווידאו שלה, Drowned World Tour 2001.<ref></ref> בהמשך, עבד עימה במסגרת (2003),<ref></ref> "" (2004),<ref></ref> (2005),<ref></ref> "אני הולכת לספר לכם סוד" (2006),<ref></ref> "" (2007),<ref></ref> (2008),<ref></ref> "",<ref></ref> (2010),<ref></ref> "" (2012),<ref></ref> ו-"Rebel Heart Tour".<ref></ref>

בנוסף לכך, עבד עם מוזיקאים ולהקות כדוגמת מלאני סי, סופי אליס-בקסטור, אדם למברט ובודי קאונט.<ref name=":0" />

== דיסקוגרפיה ==
=== אלבומי אולפן ===
* 2009: The Deepest Dark
* 2011: Pain, Love, & Destiny
* 2012: M.P.3: The Power of Three, Part 1
* 2014: The Power of Three
* 2016: Inverted Grasp of Balance
* 2018: Better or Worse
* 2018: Between the Space

== קישורים חיצוניים ==

== הערות שוליים ==

קטגוריה:גיטריסטים אמריקאים
קטגוריה:מוזיקאים אמריקאים
קטגוריה:אמריקאים שנולדו ב-1975
מיאס

מיאס (ברוסית: Миа́сс) היא עיר במחוז צ'ליאבינסק ברוסיה, הממוקמת ממערב לעיר צ'ליאבינסק, על המדרון המזרחי של דרום הרי אורל, על גדת נהר נהר המיאס. אוכלוסיית העיר (נכון למפקד האוכלוסין שנערך בשנת 2021): 147,995. בשנת 2010 מנתה האוכלוסייה בעיר 151,751, ובשנת 2002- 158,420.

== שם ==
השם מיאס לקוח מהבשקירים, שהם התושבים הילידים באזורים אלו. משמעות השורש של המילה עליה מבוסס שם העיר היא "מים" או "חבר".

== היסטוריה ==
ככל הנראה העיר נוסדה בשנת 1773 כמפעל לכריית נחושת. במהלך המאה ה-19, ההתפתחות של היישוב במקום נבעה מגילוי מרבצי הזהב העשירים ביותר באזור הרי אורל. המיצוי השנתי הממוצע של הזהב מאזור מיאס היה כ . באמצע המאה ה-19 ירד היקף כריית הזהב, וגם ההתפתחות של העיר חוותה האטה. בשנת 1923 הוענק למיאס מעמד של עיירה. בשנת 1941, נבנה בעיר מפעל רכב. מפעל זה עדיין פעיל בשם אורל יצרנית רכב.

== מעמד מינהלי ועירוני ==
מיאס נחשבת כעיר במסגרת החלוקה המנהלית-טריטוריאלית של רוסיה יחד עם עשרים ושמונה יישובים כפריים. מיאס היא יחידה מינהלית השווה במעמד שלה לזה של המחוזות. כחטיבה מוניציפלית, העיר מיאס מאוגדת בשם Miassky Urban Okrug.<ref name="Ref30">Resolution #161</ref>

== כלכלה וחינוך ==
כיום הוא מרכז מכני עיקרי באזור. יצרנית המשאיות UralAZ היא אחד המפעלים החשובים ביותר בעיר.

=== יצרנית הרכב אורל ===
יצרנית הרכב אורל מייצרת משאיות מרובות ציר עם הנעה מלאה ואחראית לייצוא של כ-8% מהמשאיות במדינה. החברה נכללה בדירוג של 200 החברות הרוסיות הגדולות ביותר בשנת 2000 בהיקף המכירות, ומועסקים בה 105,000 עובדים. החברה הוקמה בשנת 1942, כאשר מפעל זיל (Zis) פונה ממוסקבה במהלך מלחמת העולם השנייה.

=== מרכז הטילים של המדינה ===
משרד התכנון מאקייב מייצר טילים בליסטיים המשוגרים על ידי צוללות. ב-1955 הוא הועבר מהמקום בו הוקם בשנת 1947 בזלאוסט, למיאס.

== אוכלוסייה ==
הרכב אתני (2010):<ref></ref>
* רוסים - 89.4%
* בשקירים - 3.6%
* טטרים - 3.4%
* אוקראינים 1.1%
* אחרים - 2.5%

== תיירות ==
החלק הישן של העיר כולל בתי עץ מהמאה ה-19 עם מרפסות מקוריות ומשקופים. גם ביתו של מנהל מכרה הזהב, סימונוב, השתמר.

אגם טורגויאק ממוקם ליד מיאס ומהווה מיקום תיירותי פופולרי, עם מים צלולים.

למיאס יש מוזיאון מינרלוגי עשיר, שכן הוא קרוב לאזור שימור המינרלים אילמנסקי.

ממזרח למיאס נמצא אילמנסקי זפובדניק, יער מוגן גדול. לא הרחק לתוך היער, יש שבילים מובילים למעיינות מים מתוקים.

== גלריה ==
<gallery>
Mixed_forest_Miass.JPG|יער מושלג במיאס
Miass pond 2014 2.jpg|אגם מיאס
</gallery>

==קישורים חיצוניים==

* 

== הערות שוליים ==

קטגוריה:נאוקוגרדים
קטגוריה:מחוז צ'ליאבינסק: ערים
לורי מאייר

לורי מאייר (באנגלית: Laurie Mayer; נולדה ב-1961) היא מלחינה ופזמונאית ילידת ארצות הברית, שפעלה ברוב הקריירה המוזיקלית שלה בממלכה המאוחדת.<ref></ref> היא התמחתה במוזיקה ובאמנות יפה באוניברסיטת קליפורניה, לוס אנג'לס לפני שעברה ללונדון. היא הייתה חלק מלהקת טורץ' סונג .<ref name=":0"></ref><ref></ref>

== קריירה ==
במהלך שנות ה-80 וה-90 היא הייתה חלק מלהקת טורץ' סונג. הלהקה הוציאה ארבעה אלבומי אולפן: , , Exhibit A ו-Toward the Unknown Region.<ref name=":0" /> יחד, הם ניהלו את אולפני גרילה, עם ריקו קונינג,<ref></ref> בתור מהנדס הקול הראשי.<ref></ref> קונינג היה גם חבר בלהקת הליינס, שהוציאה מוזיקת פוסט-פאנק בממלכה המאוחדת.

היא עבדה עם אטיין דאהו על אלבומיו Pop Satori ו-Pour Nos Vies Martiennes. במהלך אותה תקופה היא הוציאה מיני-אלבום בשם Bright Blue Night. שיר הנושא הוקלט בשם "Le seul cœur que je brise" וזו גרסה שהופקה על ידי דאהו. מאייר הוציאה את אלבום הבכורה שלה Black Lining ב-2006, אותו הפיק וכתב ריקו קונינג.<ref></ref>

השיר "Falling Free" באלבום MDNA של הזמרת-יוצרת האמריקאית מדונה (2012), נכתב בהשתתפות מאייר, מדונה, ג'ו הנרי והמפיק של מדונה.<ref></ref>

ב-2009, היא כתבה יחד עם אם. ג'יי. הווארד את הספר "איך שהיינו בקליפורניה: תמונות נוסטלגיות של גולדן סטייט".

בשנת 2022 היא הוציאה אלבום אוסף של יצירות חדשות בשם Under Gold Dust and Heat. ארבעת השירים בו הופקו ביחד עם קונינג.<ref></ref>

== עבודותיה ==

== קישורים חיצוניים ==
* 

== הערות שוליים ==

קטגוריה:מוזיקאיות אמריקאיות
קטגוריה:פזמונאיות אמריקאיות
קטגוריה:מלחינות אמריקאיות
קטגוריה:אמריקאיות שנולדו ב-1961